רכס סלע

רכס סלע הוא רכס הרים ב, הממוקם דרום–מערבית לשכם ולהר גריזים, ועליו המאחזים חוות גלעד וחוות יתדות.

צורת הרכס היא מזרח–מערב, וגובהו מעל 734 מטר מעל פני הים.

הרכס מעניק על המרחב סביבו, בין היתר על ציר גלעד, חלק מרכזי בכביש 60, העובר במורדותיו. על הרכס נמצאים שני מאחזים ומוצב של צה"ל. כולם נבנו סביב הציר ובמטרה להגן עליו. בעבר, היה על הרכס מאחז שלישי, רכס סלע א', אך הוא פונה על ידי כוחות הביטחון הישראליים.

על הרכס ובקרבתו מספר כפרים ערביים, מהם יצאו פיגועים כלפי האוכלוסייה היהודית באזור. דוגמה בולטת קרתה במהלך כתר של צה"ל על שכם, שנמצאת בסמוך לרכס מצפון: צה"ל כיתר את העיר במטרה לתפוס מחבל שנמלט אליה לאחר שביצע פיגוע, אך הכפרים על הרכס פרצו ציר עוקף דרכו לציר גלעד, ועקפו את הכתר הצה"לי.

 מיקום 
מצפון וממזרח לרכס נמצא הר גריזים ומדרום–מזרח לו רכס הר צלמון, עליו יושבת יצהר. בתפר בין רכס זה להר גריזים נמצא שקע לא גדול במיוחד, ובו כביש המוביל מציר גלעד של כביש 60 לשכם, מערבית לעיראק בורין.

גבולות הרכס בצפון הם בוואדי בינו לבין הר גריזים. ממזרח, נהוג לתחום את הרכס בשקע בין הפסגה עליה יושב מוצב סלע לבין הפסגה עליה יושבת הר ברכה, שבהר גריזים. יש הרואים בתא השטח שנמצא דרומית לעיראק בורין כחלק מהרכס, אך זה לא נהוג. מדרום, נתחם הרכס על ידי מאדמא והר צלמון והמשך הואדי בו נמצא הכפר לכיוון מערב, עד אזור חוות יתדות וחוות גלעד, שם נתחם הרכס ממזרח.

 מאחזים 
אף על פי שסביב הרכס נמצאים מספר יישובים ישראלים, ברכס עצמו נמצאים רק שני מאחזים, הנמצאים על מערבית ציר גלעד, בסמוך לקצה הצפוני שלו, והם סמוכים אחד לשני במרחק של כ-600 מטרים:

 חוות גלעד 

חוות גלעד, מאחז הממוקם בקרבת הגבול הצפון–מערבי של הרכס, הוקם בשנת 2002 על ידי איתי זר ומשפחתו לזכר אחיו גלעד שנרצח על ידי מחבלים במקום, במטרה לחזק את האחיזה היהודית בציר גלעד. ב-2021 התגוררו במאחז כ-70 משפחות.

 חוות יתדות 
חוות יתדות, מאחז חווה במורדות הדרום–מערביים של הרכס, הוקם במטרה לחזק את ההתיישבות באזור ולהוות נקודת חיבור אסטרטגית בין היישובים השונים. החווה הוקמה מיד לאחר רצח רזיאל שבח ב-2018, עוד באותו הלילה, על ידי מקימי חוות גל יוסף שבבנימין.

למעט חווה חקלאית יש במאחז גם מרכז מבקרים, המכונה "המחרשה", ובו מתנסים המבקרים בביצוע פעולות שוטפות בחווה, כמו מרעה, חקלאות, בנייה וסלילת דרכים, ובמספר פעילויות נוספות. בחופשות ובחגי ישראל נערך בחווה הפנינג למשפחות, עם מתנפחים ופעילויות לילדים.

הכניסה לחווה היא דרך הכניסה הדרומית לחוות גלעד, על כביש אספלט. פועל בה בית כנסת, ויש בה חשמל ותאורה.

ביוני 2023 התגוררו בחווה שבע משפחות.

 רכס סלע א' 
רכס סלע א' הוא מאחז לשעבר, סמוך להר ברכה, שהוקם דרומית לעיראק בורין, בסמוך לרכס, במטרה להיות חלוץ ההתיישבות היהודית בחלק המרכזי של הרכס ולשמור בו קרקעות לטובת היהודים. האות א' בשמו, המסמלת התחלה מתוך סדרה, מייצגת שאיפה זו לבנייה יהודית בכל רחבי הרכס.

המאחז הוקם לראשונה בתמוז ה'תשס"ח (2008), והוא היה בשטח B. מאז בנייתו נהרס המאחז מספר פעמים על ידי כוחות הביטחון הישראליים, אך תושביו חזרו ובנו אותו שוב ושוב. המאחז היה ביולי 2009 לאחת הנקודות בהם ניסו ישראלים להקים מאחזים במסגרת "מבצע 11 הנקודות" – מבצע שמטרתו הקמת 11 מאחזים חדשים ביהודה ושומרון. במהלך אחד הפינויים נתלה שלט מחאה נגדו בהר ברכה. המאחז החזיק מעמד עד שנת 2010, אז פונה ונשאר נטוש.

ב-2022 נבנתה שכונה של עיראק בורין במקום בו היה המאחז, כחלק ממגמת השתלטות של הרשות על הרכס.

 היסטוריה 

 ציר גלעד 

ציר גלעד הוא קטע מכביש 60 המהווה כביש מרכזי ב, המחבר את יישובי גב ההר וצפון השומרון לשאר השומרון, לבנימין, ירושלים רבתי ולכיוון דרום. הציר עובר במורדות הדרומיים–מערביים של הרכס ומשמש כנתיב תחבורה חשוב עבור תושבי האזור, גם הערביים שבהם. הבנייה ערבית המסיבית על הרכס ופיגועים ממנו מהווים איום על התנועה הבטוחה בציר זה.

 מוצב סלע 

בפסגת הרכס, דרום-מזרחית לתל, נמצא מוצב סלע, מוצב שנבנה לזכר  שנפל במקום בפיגוע במהלך האינתיפאדה השנייה. המוצב ממוקם בשטח B על הרכס ונועד לאבטח את האזור ואת ציר גלעד. מחבלים מבצעים באופן קבוע פיגועי ירי לעבר המוצב, והוא מוקף בהדרגה בבנייה ערבית.

המוצב מתחבר לציר גלעד דרך צומת מוצב הסלע.

 נוכחות ערבית 
בסמוך לפסגת הרכס נמצא הכפר הערבי תל, ובמורדות הצפוניים שלו נמצא הכפר סרה. במורדות הצפון-מערביים, על שלוחה של הרכס, נמצא הכפר ג'ית. בית סרה לג'ית עובר הקצה הצפוני של ציר גלעד בכביש 60.

סביבות הרכס נמצאים מספר יישובים ערביים, ביניהם כפרים כמו בורין, עיראק בורין ומאדמא.

הכפרים ברכס וסביבותיו מאופיינים בבנייה מסיבית ומתפרסת בסמוך לרכס ועליו המהווה איום על ציר גלעד ועל היישובים היהודיים בסביבה, המסתמכים עליו. הבנייה המאסיבית הופכת בהדרגה את אזור ההר לפאתי שכם.

בשקע שבין פסגת הרכס להר גריזים נמצא כביש המוביל מציר גלעד לשכם דרך הרכס והכפרים תל ועיראק בורין. הכביש היה חסום לתנועה למשך שנים רבות בעקבות הפיגועים הרבים במקום. אולם, בהמשך פתח צה"ל את הציר לתנועה ומאז חווה הרכס, השולט על ציר גלעד, תנופת בנייה מאסיבית.

 אירועים ביטחוניים 
באזור הרכס ביצעו מחבלים מספר פיגועים ואירועים ביטחוניים חמורים. להלן רשימה חלקית:

 פיגועים שיצאו מהכפרים הערביים בסביבה 
בה'תשס"ב (2002), במהלך האינתיפאדה השנייה, נפל סרן אייל סלע על הרכס, כשמשימתו למנוע מעבר מבלים לעבר ציר גלעד. סלע זיהה מחבלים במטע זיתים בסמוך לכפר תל, ירה באוויר וקרא להם לצאת החוצה. המחבלים פתחו לעברו באש והוא נפל. במקום נפילתו הוקם מוצב סלע, על פסגת הרכס, במטרה לאבטח את הציר.

 בעשור השלישי של המאה ה-21 
באוקטובר 2020 ניסו מחבלים מהכפר מאדמא הסמוך לרכס לחדור לחוות גלעד. הפיגוע הסתיים בפציעות קלות לחלק מהתושבים.

במאי 2021 ביצע מחבל פיגוע ירי לעבר מוצב סלע וחוסל.

בדצמבר אותה שנה, ביצעו מחבלים פיגוע ירי מכיוון בורין לחוות יתדות, וגרמו לנזק לרכוש ולבהלה בקרב התושבים.

במהלך מבצע של צה"ל באוקטובר 2022 הוטל כתר על שכם בעקבות פיגועי הירי הרבים שיצאו ממנה. אולם, הכפרים המקומיים ברכס פתחו ציר עוקף דרכו, שאפשר מעבר חופשי לכלי רכב ואנשים. הציר שנפרץ שימש גם להעברת אמל"ח ומחבלים. צה"ל ניסה לחסום את הציר אך הוא נפתח מחדש בכל פעם.

באותה תקופה ביצעו מחבלים מספר פיגועי ירי, יידוי אבנים ובקבוקי תבערה לעבר מוצב סלע ולעבר כלי רכב של צה"ל על הציר בין המוצב לבין כביש 60, ביניהם פיגוע ירי לעבר ציר גלעד בסמוך למוצב בדצמבר, בו לא היו נפגעים, כאשר אחד הקליעים עבר דרך משענת הראש ברכב שהיה למטרה.

פיגוע ירי נוסף בוצע על ידי מחבלים ב-12 במאי 2024 בצומת מוצב הסלע. בפיגוע נפצעו שני חיילי צה"ל. המחבל, אסיר משוחרר בן 36, נוטרל.

 ביאורים 

 הערות שוליים 

*
סלע
קטגוריה:יהודה ושומרון